**ΑΝΑΡΤΗΤΕΑ ΣΤΟ ΔΙΑΥΓΕΙΑ**

**Λιβαδειά 20 /12/2024**

**Αριθμ. Πρωτ.: 26002**

**ΑΠΟΣΠΑΣΜΑ**

**Από το πρακτικό της αριθμ. 44ης /2024 Τακτικής Συνεδρίασης**

**της Δημοτικής Επιτροπής Δήμου Λεβαδέων**

**Αριθμός απόφασης : 468**

**Έγκριση 2ου Ανακεφαλαιωτικού Πίνακα και 2ου ΠΚΤΝΜΕ του έργου : «ΚΑΤΑΣΚΕΥΗ ΠΡΑΣΙΝΟΥ ΣΗΜΕΙΟΥ».**

Στη Λιβαδειά σήμερα 19η Δεκεμβρίου 2024 ημέρα Πέμπτη και, ώρα 13.30 π.μ. και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 25504/13-12-2024 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών

ήταν παρόντα πέντε (5) , ήτοι:

**ΠΑΡΟΝΤΕΣ ΑΠΟΝΤΕΣ**

1. Καραμάνης Δημήτριος (Πρόεδρος) 1. Αγνιάδης Παναγιώτης

2. Τουμαράς Βασίλειος 2. Ταγκαλέγκας Ιωάννης

3. Καλλιαντάσης Χρήστος

4. Παπαβασιλείου Αικατερίνη Αν και είχαν νόμιμα προσκληθεί

5. Μίχας Δημήτριος

Ο Πρόεδρος της Δημοτικής Επιτροπής ενημέρωσε το σώμα ότι υποβλήθηκε το υπ΄αριθμ. πρωτ.25851/18-12-2024 έγγραφο της Δ/νσης Τεχνικών Υπηρεσιών του Δήμου Λεβαδέων με θέμα : « Έγκριση 2ου Ανακεφαλαιωτικού Πίνακα και 2ου ΠΚΤΝΜΕ του έργου : «ΚΑΤΑΣΚΕΥΗ ΠΡΑΣΙΝΟΥ ΣΗΜΕΙΟΥ» για συζήτηση του θέματος εκτός ημερήσιας διάταξης ως κατεπείγον.

Το κατεπείγον του θέματος έγκειται στα στενά χρονικά όρια που υπάρχουν για την ολοκλήρωση της διοικητικής διαδικασίας για την πραγματοποίησή του.

Σύμφωνα με τις διατάξεις του άρθρου 75 παρ. 3 του Ν. 3852/2010 η επιτροπή μπορεί να αποφασίζει με την απόλυτη πλειοψηφία του συνολικού αριθμού των μελών της ότι συγκεκριμένο θέμα το οποίο δεν έχει εγγραφεί στην ημερήσια διάταξη είναι κατεπείγον να το συζητά και να λαμβάνει απόφαση γι΄ αυτό με την ίδια πλειοψηφία , πριν από την έναρξη της συζήτησης των θεμάτων της ημερήσιας διάταξης.

Ακολούθως ο Πρόεδρος κάλεσε τα μέλη να αποφασίσουν για το κατεπείγον του θέματος και την συζήτησή του πριν από την έναρξη της συζήτησης των θεμάτων που είναι εγγεγραμμένα στην ημερήσια διάταξη της συνεδρίασης σύμφωνα με την παραπάνω διάταξη.

Με ομόφωνη απόφασή τους τα μέλη της Επιτροπής δέχθηκαν το κατεπείγον του θέματος που τέθηκε για συζήτηση εκτός ημερησίας .

Κατόπιν Ο Πρόεδρος της Δημοτικής Επιτροπής έθεσε υπόψη των μελών το υπ΄αριθμ. πρωτ. 25851/18-12-2024 έγγραφο της Δ/νσης Τεχνικών Υπηρεσιών του Δήμου Λεβαδέων στο οποίο αναφέρονται:

1. *Με το υπ΄ αριθμό 16047/04-07-2019 ανατέθηκε η Σύμβαση της μελέτης με τίτλο: «ΣΥΝΤΑΞΗ ΜΕΛΕΤΩΝ ΓΙΑ ΤΗΝ ΥΛΟΠΟΙΗΣΗ ΤΟΥ ΕΡΓΟΥ ΄΄ΠΡΑΣΙΝΟ ΣΗΜΕΙΟ» .*
2. *Με την υπ΄ αριθμό 92/10-06-2020 (ΑΔΑ: ΩΨ26ΩΛΗ-ΣΙΘ) Απόφαση του Δημοτικού Συμβουλίου παρελήφθησαν οι μελέτες που αφορούν την υλοποίηση του έργου, μεταξύ αυτών και η υπ’ αριθμ.13/2020 Οριστική Μελέτη των Αρχιτεκτονικών, των Στατικών, των Η/Μ, η Συγκοινωνιακή μελέτη και τα Τεύχη Δημοπράτησης του έργου με τίτλο : «ΚΑΤΑΣΚΕΥΗ ΠΡΑΣΙΝΟΥ ΣΗΜΕΙΟΥ», προϋπολογισμού 683.000,00 € (συμπεριλαμβανομένου του Φ.Π.Α).*
3. *Με την υπ’ αριθμόν 372/2022 Απόφαση της Οικονομικής Επιτροπής του Δήμου Λεβαδέων καταρτίστηκαν οι όροι Διακήρυξης για τη δημοπράτηση του εν λόγω έργου. Η ημερομηνία ηλεκτρονικής αποσφράγισης των προσφορών ήταν η 10-01-2023 .*
4. *Με την υπ’ αριθμό 29/2023 (ΑΔΑ: 9ΧΚΟΩΛΗ-95Ο) απόφαση της Οικονομικής Επιτροπής του Δήμου Λεβαδέων, κατακυρώθηκε ο διαγωνισμός του έργου στον οικονομικό φορέα «ΦΩΤΟΝΙΟΝ ΜΕΛΑΣ ΕΝΕΡΓΕΙΑΚΗ Μ.Ε.Π.Ε.» με ποσοστό μέσης τεκμαρτής έκπτωσης 16,42% στις τιμές του τιμολογίου της μελέτης.*
5. *Ο έλεγχος νομιμότητας της ως άνω απόφασης έγινε με το αρ. πρωτ. 6155/09.03.2023 (ΑΔΑ: 9Σ5ΗΟΡ10-ΠΗΛ) έγγραφο της Αποκεντρωμένης Διοίκησης Θεσσαλίας – Στερεάς Ελλάδας .*
6. *Η σύμβαση του έργου: «ΚΑΤΑΣΚΕΥΗ ΠΡΑΣΙΝΟΥ ΣΗΜΕΙΟΥ», συνολικού ποσού 572.871,85 € με Φ.Π.Α. υπεγράφη με το υπ’ αριθμ. 6168/30-03-23, η οποία καταχωρήθηκε στο ΚΗΜΔΗΣ 23SYMV012452523 2023-04-06 .*

*7. Με την υπ’ αριθμόν 91/19-03-2024 (ΑΔΑ:ΨΘ0ΥΩΛΗ-ΕΧΣ) Απόφαση της Δημοτικής Επιτροπής του Δ. Λεβαδέων, εγκρίθηκε ο 1ος Ανακεφαλαιωτικός Πίνακας εργασιών του έργου και το 1ο ΠΚΤΝΜΕ*

1. *Η συνολική προθεσμία του έργου ήταν εννέα (9) μήνες, ήτοι λήξη εκτέλεσης αυτού 31/12/2023.*
2. *Με την υπ’ αριθμόν 24/2024 (ΑΔΑ: ΨΥΦΠΩΛΗ-ΦΛΠ) Απόφαση του Δημοτικού Συμβουλίου του Δ. Λεβαδέων, εγκρίθηκε παράταση εκτέλεσης εργασιών του έργου έως 30/06/2024*
3. *Με την υπ’ αριθμόν 150/22-07-24 (ΑΔΑ: ΨΝ4ΨΩΛΗ-ΜΘΜ) Απόφαση του Δημοτικού Συμβουλίου του Δ. Λεβαδέων, εγκρίθηκε παράταση εκτέλεσης εργασιών του έργου έως 30/09/2024.*

*Με την υπ΄ αριθμό 1301/06.06.2022 (ΑΔΑ: 6Τ3Ν7ΛΗ-ΒΚΣ) απόφαση της Ειδικής Υπηρεσίας Διαχείρισης Επιχειρησιακού Προγράμματος ΄΄Υποδομές Μεταφορών Περιβάλλον & Αειφόρος Ανάπτυξη 2014 - 2020΄΄, της Περιφέρειας Στερεάς Ελλάδας, εντάχθηκε η Πράξη: «Δημιουργία Πράσινου Σημείου», στο εν λόγω Επιχειρησιακό Πρόγραμμα, με Κωδικό ΟΠΣ 5067685 και Κωδικό Πράξης Σ.Α. 2022ΣΕ27510093.*

*Η σύμβαση του έργου χρηματοδοτείται με το ποσό των 567.342,86 από δημόσια δαπάνη πράξης με κωδ. ΣΑ Ε2751 του Π.Δ.Ε. (Κωδικός Ενάριθμου 2022ΣΕ27510093) και με το ποσό των 5.528,99€ από πιστώσεις Δ. Λεβαδέων.*

*Β. ΠΕΡΙΓΡΑΦΗ ΤΟΥ ΕΡΓΟΥ*

*Αντικείμενο του υποέργου 1 με τίτλο : «ΚΑΤΑΣΚΕΥΗ ΠΡΑΣΙΝΟΥ ΣΗΜΕΙΟΥ», είναι η κατασκευή όλων των απαιτούμενων έργων για τη λειτουργία του Πράσινου Σημείου και ειδικότερα η κατασκευή:*

* *των έργων διαμόρφωσης του γηπέδου όπου θα κατασκευαστούν τα έργα εκτάσεως περίπου 5.000,00 μ2 στην θέση «ΚΟΙΤΣΑΝΟΡΑΧΗ» δίπλα στο πρόσφατα ανακαινισμένο κτίριο του Αμαξοστασίου (πρώην κτίριο σφαγείων)*
* *των έργων υποδομής (πύλη εισόδου – εξόδου, περίφραξη έργου, διαμόρφωση χώρου εισόδου, Κεντρικού κτιρίου Κέντρου Ανακύκλωσης Εκπαίδευσης, Διαλογής Στην Πηγή (ΚΑΕΔΙΣΠ), υπόστεγο, υπέργειας δεξαμενή νερού πυρόσβεσης με αντλητικό συγκρότημα – δίκτυο ύδρευσης – πυρόσβεσης, Υπόγεια στεγανή Δεξαμενή Λυμάτων)*
* *των Η/Μ εγκαταστάσεων (Εγκατάσταση Ύδρευσης, Εγκατάσταση Αποχέτευσης Λυμάτων, Εγκατάσταση Πυροπροστασίας, Ηλεκτρολογική Εγκατάσταση κτιρίου και περιβάλλοντος χώρου (οδοφωτισμός) , Αντικεραυνική προστασία, Εγκατάσταση Θέρμανσης-Εξαερισμού-Κλιματισμού)*
* *των έργων διαχείρισης ομβρίων*
* *των έργων φύτευσης και άρδευσης*
* *των έργων εσωτερικής οδοποιίας*

*Γ. ΑΙΤΙΟΛΟΓΗΣΗ ΤΟΥ 2ου Α.Π.Ε.*

*Ο 2ος Ανακεφαλαιωτικός Πίνακας συντάχθηκε προκειμένου να συμπεριλάβει:*

*α) διαφοροποιήσεις σε ποσότητες εργασιών της αρχικής σύμβασης, οι οποίες προέκυψαν κατά τη διάρκεια υλοποίησης του έργου και από την αναλυτική επιμέτρηση τους*

*β) αύξηση του ποσού των Αναθεωρήσεων και μείωση του ποσού των απολογιστικών*

*γ) επτά (7) Νέες Εργασίες οι οποίες δεν προβλέπονταν στην αρχική μελέτη και κρίνονται απαραίτητες για την άρτια ολοκλήρωση του έργου.*

*Για τον 2ο ΑΠΕ διατυπώθηκε θετική γνώμη (προέγκριση) από την Ειδική Υπηρεσία Διαχείρισης Επιχειρησιακού Προγράμματος «ΣΤΕΡΕΑ ΕΛΛΑΔΑ» της Περιφέρειας Στερεάς Ελλάδας, με το υπ’ αριθμ. 3587/ 19-12-24 έγγραφό της.*

*Για 2ο Ανακεφαλαιωτικό Εργασιών (ΑΠΕ), διατυπώθηκε θετική γνώμη από το Τεχνικό Συμβούλιο Δημοσίων Έργων Περιφερειακής Ενότητας Βοιωτίας, με το από 27-11-2024 Πρακτικό - ΘΕΜΑ 8ο.*

*Δ. ΟΙΚΟΝΟΜΙΚΑ ΣΤΟΙΧΕΙΑ*

*Η συνολική δαπάνη του 2ου Ανακεφαλαιωτικού Πίνακα Εργασιών ανέρχεται στο ποσό των 504.061,38 € πλέον ΦΠΑ. Ο 2ος ΑΠΕ βρίσκεται σε ισοζύγιο με την αρχική σύμβαση, όσον αφορά το σύνολο της δαπάνης εργασιών, εξαιρουμένων των δαπανών για απολογιστικά και αναθεώρηση (451.061,38 € πλέον ΦΠΑ).*

*Με τον παρόντα 2ο Ανακεφαλαιωτικό Εργασιών (ΑΠΕ), όλες οι ομάδες εργασιών αυξάνουν τον προϋπολογισμό τους (σε σχέση με τη σύμβαση), με τις ποσότητες των επί μέρους εργασιών των ομάδων να αυξομειώνονται.*

*Με τον παρόντα 2ο ΑΠΕ, δεν προτείνεται η χρήση «επί έλασσον δαπανών», των ομάδων, προτείνεται όμως η ανάλωση επί έλασσον δαπανών των επί μέρους εργασιών των ομάδων, στο σύνολο της σύμβασης.*

*Η δαπάνη (μη συμπεριλαμβανομένου Φ.Π.Α.), που προέκυψε από την αύξηση των ποσοτήτων των εργασιών σε σχέση με την αρχική σύμβαση, καλύφθηκε με ανάλωση των επί έλασσον δαπανών των επί μέρους εργασιών των ομάδων, ενώ η δαπάνη των νέων εργασιών καλύφθηκε με ανάλωση των απρόβλεπτων δαπανών της αρχικής σύμβασης (58.770,74 €), σύμφωνα με το άρθρο 75 του νόμου Ν.4782/2021.*

*Με τον παρόντα 2ο Ανακεφαλαιωτικό Πίνακα εργασιών ικανοποιούνται οι προϋποθέσεις που θέτει ο νόμος περί Δημοσίων έργων Ν.4782/2021.*

*Επίσης τηρούνται οι προϋποθέσεις που τίθενται από το άρθρο 75 του νόμου Ν.4782/2021 «Ειδικά θέματα τροποποιήσεων συμβάσεων κατά τη διάρκειά τους. Αυξομειώσεις εργασιών - Νέες εργασίες - Τροποποίηση του τίτλου και των παρ. 1, 2, 3 και 7 του άρθρου 156 του ν. 4412/2016»,καθώς και από τις προγενέστερες Εγκυκλίους 30/10-12-2007 (με αρ. πρωτ. Δ17γ/04/170/ΦΝ380) και 20/26-07-2006 (με αρ. πρωτ. Δ17γ/03/114/ΦΝ443) του Υ.ΠΕ.ΧΩ.ΔΕ.*

*Κατόπιν των ανωτέρω προτείνεται στην Δημοτική Επιτροπή να αποφασίσει :*

*την έγκριση του 2ου Ανακεφαλαιωτικού πίνακα, συνολικής δαπάνης 625.036,11 €, καθώς και του 2ου Πρωτοκόλλου Κανονισμού Τιμών Μονάδων Έργου (ΠΚΤΝΜΕ), για την εκτέλεση του έργου : «****ΚΑΤΑΣΚΕΥΗ ΠΡΑΣΙΝΟΥ ΣΗΜΕΙΟΥ****».*

**Η Δημοτική Επιτροπή λαμβάνοντας υπόψη :**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

-Τις διατάξεις του του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

- Το από 27-11-2024 Πρακτικό - ΘΕΜΑ 8ο του Τεχνικού Συμβουλίου Δημοσίων Έργων της Περιφερειακής Ενότητας Βοιωτίας.

-Το με αρ.πρωτ. 25851/18-12-2024 έγγραφο της Δ/νσης Τεχνικών Υπηρεσιών του Δήμου Λεβαδέων

-Τον 2ο Ανακεφαλαιωτικό Πίνακα και 2ο ΠΚΤΝΜΕ του έργου : «ΚΑΤΑΣΚΕΥΗ ΠΡΑΣΙΝΟΥ ΣΗΜΕΙΟΥ». που είχε διανεμηθεί.

1. -Την αιτιολογική έκθεση που συνοδεύει τον 2ο Α.Π.Ε που είχε διανεμηθεί
2. -Το υπ’ αριθμ. 3587/ 19-12-24 έγγραφο της Ειδικής Υπηρεσίας Διαχείρισης Επιχειρησιακού Προγράμματος «ΣΤΕΡΕΑ ΕΛΛΑΔΑ» της Περιφέρειας Στερεάς Ελλάδας.

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης

**ΑΠΟΦΑΣΙΖΕΙ ΟΜΟΦΩΝΑ**

Εγκρίνει τον 2ου Ανακεφαλαιωτικό πίνακα, συνολικής δαπάνης 625.036,11 €, καθώς και το 2ο Πρωτοκόλλο Κανονισμού Τιμών Μονάδων Έργου (ΠΚΤΝΜΕ), για την εκτέλεση του έργου : «**ΚΑΤΑΣΚΕΥΗ ΠΡΑΣΙΝΟΥ ΣΗΜΕΙΟΥ**».

.

**Η απόφαση πήρε αριθμό 468/2024.**

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΤΑ ΜΕΛΗ

1. Τουμαράς Βασίλειος
2. Καλλιαντάσης Χρήστος
3. Παπαβασιλείου Αικατερίνη
4. Μίχας Δημήτριος

ΠΙΣΤΟ ΑΠΟΣΠΑΣΜΑ

Λιβαδειά 20 -12-2024

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΔΗΜΑΡΧΟΣ ΛΕΒΑΔΕΩΝ